**PASIŪLYMAI DĖL PROJEKTŲ ATRANKOS KRITERIJŲ NUSTATYMO IR KEITIMO**

2017 m. gruodžio d.

|  |  |
| --- | --- |
| **Pasiūlymus dėl projektų atrankos kriterijų nustatymo ir (ar) keitimo teikianti institucija:** | Lietuvos Respublikos ūkio ministerija |
| **Veiksmų programos prioriteto numeris ir pavadinimas:** | 2014–2020 m. Europos Sąjungos fondų investicijų veiksmų programos 1 prioritetas „Mokslinių tyrimų, eksperimentinės plėtros ir inovacijų skatinimas“ |
| **Veiksmų programos konkretaus uždavinio numeris ir pavadinimas:** | 1.2.1 konkretus uždavinys „Padidinti mokslinių tyrimų, eksperimentinės plėtros ir inovacijų veiklų aktyvumą privačiame sektoriuje“ |
| **Veiksmų programos įgyvendinimo priemonės (toliau – priemonė) kodas ir pavadinimas:** | Nr. 01.2.1-LVPA-K-855 „Intelektas LT-2“ |
| **Priemonei skirtų Europos Sąjungos struktūrinių fondų lėšų suma, mln. Eur:** | 50 mln. eurų |
| **Pagal priemonę remiamos veiklos:** | * fundamentiniai tyrimai;
* moksliniai tyrimai ir (ar) eksperimentinė plėtra (toliau – MTEP);
* įmonių pradinės investicijos, kuriomis kuriama naujos ar plečiama esamos įmonės MTEP ir inovacijų infrastruktūra bei kuri nėra prieinama viešai arba klasteriuose.
 |
| **Pagal priemonę remiamos veiklos arba dalis veiklų bus vykdomos:** | ***(Stebėsenos komiteto pritarimas reikalingas***)**[x]**  ne Lietuvoje, o kitose Europos Sąjungos šalyse (taikoma projektams, finansuojamiems iš Europos regioninės plėtros fondo arba Sanglaudos fondo); ne ES šalyse (taikoma projektams, finansuojamiems iš Europos socialinio fondo);Įgyvendinant priemonės remiamas veiklas – fundamentinius tyrimus, MTEP – gali reikėti dalį veiklų vykdyti užsienio šalyse (pvz., Lietuvoje esančios tyrimų institucijos projekto įgyvendinimui būtiniems tyrimams atlikti reikalingos įrangos gali neturėti, todėl tokius tyrimus/ bandymus reikėtų atlikti užsienio šalių MTEP centruose ar laboratorijose), todėl tam, kad tokios veiklos galėtų būti vykdomos ir kitose ES šalyse, reikalingas Stebėsenos komiteto pritarimas. |
| **Projektų atrankos būdas (finansavimo forma finansinių priemonių atveju):** |  Valstybės projektų planavimas Regionų projektų planavimas**[x]**  Projektų konkursas Tęstinė projektų atrankaFinansinė priemonė |
| **[x]  SPECIALUSIS PROJEKTŲ ATRANKOS KRITERIJUS**  **PRIORITETINIS PROJEKTŲ ATRANKOS KRITERIJUS** | **[x]  Nustatymas** **Keitimas** |
| **Projektų atrankos kriterijaus numeris ir pavadinimas:** | **1. Projektas atitinka** [**Lietuvos inovacijų plėtros 2014–2020 metų programos**](https://www.e-tar.lt/portal/lt/legalAct/ab492740723811e3b29084acd991add8)**, patvirtintos Lietuvos Respublikos Vyriausybės 2013 m. gruodžio 18 d. nutarimu Nr. 1281 „Dėl Lietuvos inovacijų plėtros 2014–2020 metų programos patvirtinimo“, nuostatas** |
| **Projektų atrankos kriterijaus vertinimo aspektai ir paaiškinimai:** | Vertinama, ar projektas prisideda prie Lietuvos inovacijų plėtros 2014–2020 metų programos antrojo tikslo „didinti verslo inovacinį potencialą“ antrojo uždavinio „skatinti naujų produktų pateikimą rinkai“ ir (ar) trečiojo uždavinio „skatinti skirtingų sektorių bendradarbiavimą kuriant inovacijas ir plėtoti didelį poveikį turinčias inovacijas“ įgyvendinimo.  |
| **Projektų atrankos kriterijaus pasirinkimo pagrindimas:** | Nustatytas kriterijus padės atrinkti tuos projektus, kurie geriausiai padeda pasiekti Veiksmų programos 1 prioriteto „Mokslinių tyrimų, eksperimentinės plėtros ir inovacijų skatinimas“ 1.2.1 konkretaus uždavinio „Padidinti mokslinių tyrimų, eksperimentinės plėtros ir inovacijų veiklų aktyvumą privačiame sektoriuje“ tikslus. |
| **[x]  SPECIALUSIS PROJEKTŲ ATRANKOS KRITERIJUS**  **PRIORITETINIS PROJEKTŲ ATRANKOS KRITERIJUS** | **[x]  Nustatymas** **Keitimas** |
| **Projektų atrankos kriterijaus numeris ir pavadinimas:** | **2. Projektas atitinka** [**Prioritetinių mokslinių tyrimų ir eksperimentinės (socialinės, kultūrinės) plėtros ir inovacijų raidos (sumanios specializacijos) krypčių ir jų prioritetų įgyvendinimo programos**](https://www.e-tar.lt/portal/lt/legalAct/f416d360d77c11e3bb00c40fca124f97)**, patvirtintos Lietuvos Respublikos Vyriausybės 2014 m. balandžio 30 d. nutarimu Nr. 411 „Dėl Prioritetinių mokslinių tyrimų ir eksperimentinės (socialinės, kultūrinės) plėtros ir inovacijų raidos (sumanios specializacijos) krypčių ir jų prioritetų įgyvendinimo programos patvirtinimo“ (toliau – Prioritetinių mokslinių tyrimų ir eksperimentinės (socialinės, kultūrinės) plėtros ir inovacijų raidos (sumanios specializacijos) krypčių ir jų prioritetų įgyvendinimo programa), nuostatas ir bent vieno šioje programoje nustatyto prioriteto veiksmų planą.** |
| **Projektų atrankos kriterijaus vertinimo aspektai ir paaiškinimai:** | Vertinama, ar projektas prisideda prie Prioritetinių mokslinių tyrimų ir eksperimentinės (socialinės, kultūrinės) plėtros ir inovacijų raidos (sumanios specializacijos) krypčių ir jų prioritetų įgyvendinimo programos ir atitinka bent vieno konkretaus prioriteto veiksmų plane nustatytą bent vieną prioriteto teminį specifiškumą. |
| **Projektų atrankos kriterijaus pasirinkimo pagrindimas:** | Nustatytas kriterijus padės atrinkti tuos projektus, kurie geriausiai padeda pasiekti Prioritetinių mokslinių tyrimų ir eksperimentinės (socialinės, kultūrinės) plėtros ir inovacijų raidos (sumaniosios specializacijos) krypčių ir jų prioritetų įgyvendinimo programoje numatytus tikslus ir prisidės prie bent vieno šioje programoje nustatyto prioriteto veiksmų plano įgyvendinimo. |
| **[x]  SPECIALUSIS PROJEKTŲ ATRANKOS KRITERIJUS**  **PRIORITETINIS PROJEKTŲ ATRANKOS KRITERIJUS** | **[x]  Nustatymas** **Keitimas** |
| **Projektų atrankos kriterijaus numeris ir pavadinimas:** | 3. Viešųjų juridinių asmenų, vykdančių MTEP veiklas, gautos pajamos iš vykdomos komercinės veiklos per 3 paskutinius finansinius metus iki paraiškos pateikimo yra nemažesnės kaip 250 tūkst. Eur. *Šis kriterijus taikomas tik pareiškėjams ir partneriams, kurie yra viešieji juridiniai asmenys, vykdantys MTEP veiklas.* |
| **Projektų atrankos kriterijaus vertinimo aspektai ir paaiškinimai:** | Vertinama, ar tuo atveju, kai pareiškėjai arba partneriai yra viešieji juridiniai asmenys, turi patirties vykdant komercinę veiklą ir jų gautos pajamos iš komercinės veiklos yra ne mažesnės kaip 250 tūkst. Eur. Vertinami paskutinių 3 metų iki paraiškos pateikimometiniai finansinių ataskaitų rinkiniai. |
| **Projektų atrankos kriterijaus pasirinkimo pagrindimas:** | Šis kriterijus nustatytas, siekiant įvertinti viešųjų juridinių asmenų, ketinančių įgyvendinti projektą, patirtį vykdant komercinę veiklą ir užtikrinti, kad paramą gaus ir projektą įgyvendins daugiau gebėjimų ir patirties turintys pareiškėjai ir partneriai. |
| **[x]  SPECIALUSIS PROJEKTŲ ATRANKOS KRITERIJUS**  **PRIORITETINIS PROJEKTŲ ATRANKOS KRITERIJUS** | **[x]  Nustatymas** **Keitimas** |
| **Projektų atrankos kriterijaus numeris ir pavadinimas:** | 4. Privačiųjų juridinių asmenų, vykdančių MTEP veiklas, per 3 paskutinius metus iki paraiškos pateikimo deklaruota MTEP išlaidų suma yra ne mažesnė kaip 250 tūkst. Eur.*Šis kriterijus taikomas tik pareiškėjams ir partneriams, kurie yra privatieji juridiniai asmenys, vykdantys MTEP veiklas.* |
| **Projektų atrankos kriterijaus vertinimo aspektai ir paaiškinimai:** | Vertinama, ar tuo atveju, kai pareiškėjas ir/arba partneris (-iai) yra privatieji juridiniai asmenys, vykdo MTEP veiklas ir išlaidas MTEP veiklų vykdymui deklaruoja Lietuvos statistikos departamentui, deklaruota išlaidų suma per 3 paskutinius metus iki paraiškos pateikimo yra ne mažesnė kaip 250 tūkst. Eur. Vertinami paskutinių 3 metų MTEP metinės statistinės ataskaitos, teikiamos Lietuvos statistikos departamentui, duomenys. |
| **Projektų atrankos kriterijaus pasirinkimo pagrindimas:** | Šis kriterijus nustatytas, siekiant įvertinti privačiųių juridinių asmenų, ketinančių įgyvendinti projektą, patirtį vykdant MTEP veiklas ir užtikrinti, kad paramą gaus ir projektą įgyvendins daugiau gebėjimų ir patirties turintys pareiškėjai ir partneriai. |
| **[x]  SPECIALUSIS PROJEKTŲ ATRANKOS KRITERIJUS**  **PRIORITETINIS PROJEKTŲ ATRANKOS KRITERIJUS** | **[x]  Nustatymas** **Keitimas** |
| **Projektų atrankos kriterijaus numeris ir pavadinimas:** | **3. Pagrįstas pareiškėjo ir partnerio (-ių) bendros idėjos įgyvendinimas, pagrįstas projekto reikalingumas pareiškėjo ir partnerio (ių) verslo vizijai įgyvendinti.** |
| **Projektų atrankos kriterijaus vertinimo aspektai ir paaiškinimai:** | Būtina įsitikinti, ar pareiškėjas ir partneris (-iai) turi bendrą viziją dėl projekto įgyvendinimo ir numatyti būdai, įvertintos alternatyvos įgyvendinti numatytą idėją, pagrįsta verslo vizija (kelio nuo produkto idėjos iki jo komercinimo pagrindimas, produktui sukurti reikalingų išteklių ir rizikos valdymo pagrindimas). |
| **Projektų atrankos kriterijaus pasirinkimo pagrindimas:** | Nustatytas kriterijus padės atrinkti projektus, kurių pareiškėjai projekto veiklas vykdys tikslingai ir yra numatę projekto rezultatų panaudojimą. |
|  **SPECIALUSIS PROJEKTŲ ATRANKOS KRITERIJUS** **[x]  PRIORITETINIS PROJEKTŲ ATRANKOS KRITERIJUS** | **[x]  Nustatymas** **Keitimas** |
| **Projektų atrankos kriterijaus numeris ir pavadinimas:** | **3. Įvertintas projekto metu sukurtų produktų komercinimo potencialas.** |
| **Projektų atrankos kriterijaus vertinimo aspektai ir paaiškinimai:** | Vertinant projekto metu sukurtų produktų (taikoma ir trečios veiklos atveju, kuomet projektu kuriama naujos ar plečiama esamos įmonės MTEP ir inovacijų infrastruktūra ir taip sudaromos galimybės kurti naujus produktus) komercinį potencialą, pagrindiniai kriterijai turėtų būti šie:* numatomo sukurti produkto reikalingumas rinkoje (vertinama, ar egzistuoja analogai rinkoje);
* potencialių produkto pirkėjų skaičius (vienetai/dešimtys/tūkstančiai);
* įvertinta produkto kaina su panašių produktų kainomis rinkoje (vertinamas kainų skirtumas ir jo reikšmingumas);
* sritys, kuriose produktas galėtų būti naudojamas/vartojamas (sričių skaičius);
* nauda, teikiama produkto naudotojams/vartotojams (ekonominė, socialinė, aplinkosauginė ir kt..

Įvertinus šiuos kriterijus, didesnis balas turėtų būti suteikiamas projektams, kurių produktų komercinimo potencialas yra aukštesnis.Labai aukštas komercinimo potencialas (atitinka visus 5 kriterijus) – 5 balai;Aukštas komercinimo potencialas (atitinka 4 kriterijus) – 4 balai;Vidutinis komercinimo potencialas (atitinka 3 kriterijus) – 3 balai;Žemas komercinimo potencialas (atitinka 2 kriterijus) – 2 balai;Labai žemas komercinimo potencialas (atitinka 1 kriterijų) – 1 balas.Jeigu įgyvendinant ar įgyvendinus projektą bus sukurta daugiau nei vienas produktas, vertinamas kiekvienas produktas individualiai ir tuomet apskaičiuojamas suteikiamo balo vidurkis. Jeigu gaunamas skaičius nėra sveikasis skaičius, apvalinama pagal aritmetines taisykles iki vieno skaičiaus po kablelio. |
| **Projektų atrankos kriterijaus pasirinkimo pagrindimas:** | Nustatytas kriterijus padės atrinkti projektus, kurie turės kokybišką, detalią produkto komercinio potencialo analizę pagal numatytus kriterijus. Tai parodys pareiškėjų motyvaciją įgyvendinti numatytą projektą |
|  **SPECIALUSIS PROJEKTŲ ATRANKOS KRITERIJUS** **[x]  PRIORITETINIS PROJEKTŲ ATRANKOS KRITERIJUS** | **[x]  Nustatymas** **Keitimas** |
| **Projektų atrankos kriterijaus numeris ir pavadinimas:** | **4. Projekto metu sukurto(s) produkto (inovacijos) reikšmingumo lygis.** |
| **Projektų atrankos kriterijaus vertinimo aspektai ir paaiškinimai:** | Siekiant skatinti naujų globaliai reikšmingų produktų kūrimą, būtina įvertinti projekto metu arba įgyvendinus projektą, arba naudojantis projektu sukurta ar išplėsta MTEP ir inovacijų infrastruktūra sukurto (-ų) produkto (-ų) reikšmingumo lygį. Reikšmingumas yra vertinamas atsižvelgiant į projekto metu arba įgyvendinus projektą, projekto dėka sukurto (-ų) produkto (-ų) naujumo lygį ir projekto metu arba įgyvendinus projektą, projekto dėka sukurtų produktų skaičių. Naujumas klasifikuojamas į tris grupes (reikšmingumo didėjimo tvarka): produktas naujas įmonės lygmenyje, produktas naujas rinkos lygmenyje, produktas naujas pasaulio lygmenyje, kaip nurodyta Oslo vadove (*Oslo manual. Guidelines for Collecting and Interpreting Innovation Data, 3rd Edition, OECD, Eurostat, 2005*). Tačiau pagal priemonę turėtų būti aktualūs projektai, kurie kurs produktus naujus bent jau rinkos lygmeniu. Aukštesnis įvertinimas suteikiamas tiems projektams, kurių metu arba įgyvendinus projektą, projekto dėka sukurtų produktų reikšmingumas yra didesnis rinkos ar pasaulio lygmeniu. Jeigu projekto įgyvendinimo metu arba per 3 metus po projekto įgyvendinimo bus sukurti 2 arba daugiau produktų, kurie nauji pasaulio lygmeniu, projektui skiriami 5 balai. Jeigu projekto įgyvendinimo metu arba per 3 metus po projekto įgyvendinimo bus sukurtas 1 produktas, kuris naujas pasaulio lygmeniu, projektui skiriami 4 balai;Jeigu projekto įgyvendinimo metu arba per 3 metus po projekto įgyvendinimo bus sukurti 1 arba daugiau produktų, kurie nauji rinkos lygmeniu, už kiekvieną naują rinkos lygmens produktą skiriama 0,6 balo, bet ne daugiau kaip trys balai už visus naujus rinkos lygmens produktus.;Jeigu projekto įgyvendinimo metu arba per 3 metus po projekto įgyvendinimo bus sukurtas 1 pasaulio lygmeniu naujas produktas ir rinkos lygmeniu nauji produktai, vertinama pagal žemiau nurodytą formulę, tačiau X reikšmė negali būti didesnė kaip 4,6 (jeigu X reikšmė gaunama didesnė nei 4,6, projektui skiriami 4,6 balo):X=4+0,6\*R, kurR – projekto įgyvendinimo metu arba per 3 metus po projekto įgyvendinimo numatomas sukurti produktų, kurie nauji rinkos lygmeniu.Vertinant produktų naujumo lygmenį, vienas produktas priskiriamas tik vienai naujumo grupei, t. y. jei produktas yra naujas pasaulio lygmeniu, neskiriama papildomų balų už naujumą rinkos lygmeniu. |
| **Projektų atrankos kriterijaus pasirinkimo pagrindimas:** | Siekiant transformuoti ūkį, būtina žymiai padidinti MTEPI veiklą vykdančių įmonių skaičių ekonomikoje ir sukurti paskatas didesnio ekonominio poveikio inovacijų kūrimui. Dėl šios priežasties ketinama vertinti projekto metu arba įgyvendinus projektą sukurto produkto reikšmingumo lygį. Kuo aukštesnis produkto reikšmingumo lygmuo, tuo didesnis produkto reikšmingumas rinkai. |
|  **SPECIALUSIS PROJEKTŲ ATRANKOS KRITERIJUS** **[x]  PRIORITETINIS PROJEKTŲ ATRANKOS KRITERIJUS** | **[x]  Nustatymas** **Keitimas** |
| **Projektų atrankos kriterijaus numeris ir pavadinimas:** | **5. Projekto įgyvendinimo metu ir 3 metus po projekto veiklų įgyvendinimo pabaigos įmonės pajamų, gautų iš įgyvendinto projekto dėka sukurtų ir rinkai pateiktų produktų, santykis su tinkamomis finansuoti projekto išlaidomis.** |
| **Projektų atrankos kriterijaus vertinimo aspektai ir paaiškinimai:** | Siekiama skatinti komerciškai sėkmingų produktų kūrimą, todėl aukštesnis įvertinimas suteikiamas tiems projektams, kurių įgyvendinimo metu ir 3 metus po projekto veiklų įgyvendinimo pabaigos gautų įmonės pajamų iš projekto įgyvendinimo ir tiesiogiai projekto metu ar projektu sukurtos ar išplėstos infrastruktūros pagalba sukurtų ir rinkai pateiktų produktų santykis su projekto tinkamomis finansuoti išlaidomis yra didesnis. Vertinama pagal formulę:X=P/I, kur P – projekto įgyvendinimo metu ir 3 metus po projekto veiklų įgyvendinimo pabaigos įmonės gautos pajamos iš projekto įgyvendinimo ir tiesiogiai projekto metu sukurtų ir rinkai pateiktų produktų; I – tinkamos finansuoti projekto išlaidos.

|  |
| --- |
| Jeigu gaunamas skaičius nėra sveikasis, apvalinama pagal aritmetines taisykles iki vieno skaičiaus po kablelio. 5 balai suteikiami pirmiesiems didžiausią pajamų ir tinkamų finansuoti išlaidų santykio reikmę turinčių 20 proc. projektų (jeigu gaunamas skaičius nėra sveikasis, apvalinama pagal aritmetines taisykles iki sveikojo skaičiaus; atitinkamai ši taisyklė taikoma ir  |
| toliau), 4 balai – kitiems 20 proc. projektų ir t. t. 1 balas suteikiamas paskutiniams 20 proc. projektų. Jeigu pirmieji projektai, pagal kuriuos numatomas vienodas pajamų ir tinkamų finansuoti išlaidų santykis, sudaro daugiau nei 20 proc. projektų, tuomet visiems jiems suteikiami 5 balai. Tokiu atveju 4 balai suteikiami pirmiesiems 20 proc. likusių projektų, 3 balai – kitiems 20 proc. projektų ir t. t. Atitinkamai ta pati loginė seka taikoma, jeigu susidaro daugiau negu 20 procentų 4 balais vertinamų projektų, surinkusių vienodą balų skaičių. Tokiu atveju jiems visiems skiriami 4 balai, o likusiems tuo pačiu principu suteikiami žemesni vertinimai.  |

 |
| **Projektų atrankos kriterijaus pasirinkimo pagrindimas:** | Nustatytas kriterijus padės atrinkti projektus, kuriais sukuriami komerciškai sėkmingesni produktai. |
|  **SPECIALUSIS PROJEKTŲ ATRANKOS KRITERIJUS** **[x]  PRIORITETINIS PROJEKTŲ ATRANKOS KRITERIJUS** | **[x]  Nustatymas** **Keitimas** |
| **Projektų atrankos kriterijaus numeris ir pavadinimas:** | **6. Pareiškėjo patirtis įgyvendinant MTEP veiklas ir dalyvaujant tarptautiniuose verslo ir mokslo bendradarbiavimui skirtuose MTEP projektuose.** |
| **Projektų atrankos kriterijaus vertinimo aspektai ir paaiškinimai:** | Siekiant sumažinti MTEPI projektų įgyvendinimo riziką, aukštesnis įvertinimas suteikiamas tiems projektams, kurių pareiškėjai turi dalyvavimo tarptautiniuose verslo ir mokslo bendradarbiavimui skirtuose MTEP projektuose (pvz., FP 7, Horizontas 2020 ir kt.) patirties ir (ar) yra deklaravę Lietuvos statistikos departamentui MTEP veiklai skirtas lėšas, aukštesnis įvertinimas yra suteikiamas projektams, turintiems Europos Komisijos suteiktą Kokybės ženklą („Seal of Excellence“) pagal programos „Horizontas 2020“ priemonę „MVĮ instrumentas“, bet negavusiems paramos pagal minėtą priemonę, aukštesnis įvertinimas suteikiamas pareiškėjams, kurie per 3 metus iki paraiškos pateikimo termino yra įgyvendinę projektus, kurių rezultatas ne mažesnis kaip prototipo sukūrimas, aukštesnis įvertinimas suteikiamas projektams, kur pareiškėjai ir partneriai (viešieji ir privatieji juridiniai asmenys) jau turi bendradarbiavimo patirties konkrečiame projekte ar srityje (vertinamas pastarųjų 3 metų iki paraiškos pateikimo laikotarpis arba laikotarpis nuo pareiškėjo įregistravimo dienos, jeigu pareiškėjas veiklą vykdo trumpiau nei 3 metus).

|  |  |
| --- | --- |
| - Jeigu pareiškėjas dalyvavo (dalyvauja) įgyvendinant bent vieną finansavimą gavusį tarptautinį verslo ir mokslo bendradarbiavimui skirtą MTEP projektą – 1 balas; - projektams, turintiems Europos Komisijos suteiktą Kokybės ženklą („Seal of Excellence“) pagal programos „Horizontas 2020“ priemonę „MVĮ instrumentas“, bet negavusiems paramos pagal minėtą priemonę – 1 balas; - pareiškėjams, kurie per 3 metus iki paraiškos pateikimo termino yra įgyvendinę projektus, kurių rezultatas ne mažesnis kaip prototipo sukūrimas – 1 balas; - projektams, kur pareiškėjai ir partneriai (viešieji ir privatieji juridiniai asmenys) jau turi bendradarbiavimo patirties konkrečiame projekte ar srityje – 1 balas;- pareiškėjai yra deklaravę Lietuvos statistikos departamentui MTEP veiklai skirtas lėšas – 1 balas. |   |

 |
| **Projektų atrankos kriterijaus pasirinkimo pagrindimas:** | Nustatytas kriterijus padės atrinkti projektus, kurių pareiškėjai turi daugiau patirties atliekant MTEP veiklas, vykdant bendradarbiavimo projektus ir dalyvaujant tarptautiniuose verslo ir mokslo bendradarbiavimui skirtuose MTEP projektuose.  |

Ministerijos kancleris \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Nerijus Rudaitis

 (parašas) (vardas ir pavardė)